20. märtsil algas Eesti netipokkeris uus ajastu ning kõik mängijad said tunda 01. jaanuaril rakendunud kurikuulsa "kaughasartmänguseaduse" mõju. Ligipääs  litsentseerimata pokkeritubade nimeserveritele blokeeriti ning see tekitas suurt pahameelt, kuna legaalselt oli võimalik mängida vaid Olympic Online pokkeritoas. Eesti suurimates pokkerifoorumites väljendati teravat kriitikat nii EMTA, Rahandusministeeriumi, seaduse kirjutanud Sören Meius'e kui ka selle "võimalikuks tellijaks" peetud Armin Karu aadressil ning avaldati arvamust, et tõenäoliselt jäävadki kõik teised pokkeritoad eestlaste jaoks blokeerituteks. Õnneks ilmutas EMTA üsnagi suur paindlikkust ning juba mais sai litsentsi Triobet ja septembris PokerStars. Suurema osa pokkerimängijate jaoks ei muutunud reaalselt midagi ning ka täielikust IT-võhikust pokkerihuviline tegi endale vähemalt mõneks kuuks selgeks, kuidas kasutada võrratut kaheksatest koosnevat numbrikombinatsiooni.